pythainlp/thaigov-v2-corpus-22032023 huggingface dataset:
วันอังคารที่ 9 พฤศจิกายน 2564
สปสช. เร่งช่วยเหลือเบื้องต้นฯ
กรณีร้องนายกฯ พ่อเสียชีวิตหลังฉีดวัคซีนโควิด
เลขาธิการ สปสช. เผย สปสช.เขต 4 สระบุรี และหน่วยรับเรื่องร้องเรียน 50(5) ดูแลครอบครัวผู้เสียชีวิตหลังฉีดวัคซีนโควิด-19 เข้าร้องเรียนนายกฯ ที่ทำเนียบรัฐบาลแล้ว เร่งนำเอกสารคำร้อง พร้อมประวัติการรักษา เข้าสู่กระบวนการพิจารณาอนุกรรรมการฯ ให้ช่วยเหลือเบื้องต้นโดยเร็ว
นพ.จเด็จ ธรรมธัชอารี เลขาธิการสำนักงานหลักประกันสุขภาพแห่งชาติ (สปสช.) กล่าวว่า จากกรณีที่นายณัฐดนัย อินตุ่ม ได้เข้าร้องขอความเป็นธรรมต่อนายกรัฐมนตรีและรัฐมนตรีว่าการกระทรวงสาธารณสุข ที่ทำเนียบรัฐบาล ด้วย นายสุพิน อินตุ่ม อายุ 67 ปี ชาวอำเภอบางกรวย จังหวัดนนทบุรี ผู้เป็นบิดาเสียชีวิตภายหลังเข้ารับบริการฉีดวัคซีนโควิด-19 นั้น ทาง สปสช. ได้ประสานไปยัง สปสช. เขต 4 สระบุรี ที่ดูแลพื้นที่ จ.นนทบุรี เพื่อดำเนินการช่วยเหลือครอบครัวนายสุพิน พร้อมกับประสานไปยังหน่วยรับเรื่องร้องเรียนอื่นที่เป็นอิสระจากผู้ถูกร้องเรียนตามมาตรา 50(5) จังหวัดนนทบุรี ในการลงไปพูดคุยดูแล พร้อมให้คำแนะนำแล้ว
ขณะนี้ สปสช. เขต 4 สระบุรี และสำนักงานสาธารณสุขจังหวัดนนทบุรี (สสจ.) ได้ประสานกับผู้ร้องเรียนแล้วในการยื่นคำร้อง พร้อมขอประวัติการรักษาของผู้เสียชีวิตแล้ว และจำเข้าสู่กระบวนการของคณะอนุกรรมการพิจารณาวินิจฉัยคำร้องขอรับเงินช่วยเหลือเบื้องต้น กรณีผู้รับบริการได้รับความเสียหายจากการรับวัคซีนโควิด-19 ซึ่งจะมีการประชุมเพื่อพิจารณาในวันศุกร์ที่ 12 พฤศจิกายน 2564 เพื่อให้การช่วยเหลือโดยเร็วต่อไป
“สปสช. ขอแสดงความเสียใจกับครอบครัวผู้เสียชีวิต ไม่เพียงกรณีนี้ แต่รวมถึงครอบครัวผู้เสียชีวิตภายหลังจากการฉีดวัคซีนทุกคน เป็นเหตุการณ์ที่ไม่มีใครอยากให้เกิดขึ้น เพราะการฉีดวัคซีนมีเป้าหมายสำคัญคือการป้องกันและลดความรุนแรงโรค แต่เมื่อมีผู้เกิดภาวะไม่พึ่งประสงค์ขึ้นหลังจากฉีดวัคซีนโควิด-19 ไปแล้ว ก็จำเป็นต้องเร่งให้การช่วยเหลือโดยเร็วที่สุด โดยเป็นไปตามหลักเกณฑ์การช่วยเหลือเบื้องต้นฯ ที่อนุกรรมการฯ จะเป็นผู้พิจารณา” เลขาธิการ สปสช. กล่าว
////////////9 พฤศจิกายน 2564
วันศุกร์ที่ 6 พฤษภาคม 2565
โฆษกรัฐบาล เผย "นายกฯ" พอใจตัวเลขผู้ติดเชื้อโควิด-19 รายใหม่ในไทย ต่ำกว่าหมื่น ลดลงมาอยู่หลักพัน ติดต่อกัน 5 วันต่อเนื่อง
โฆษกรัฐบาล เผย "นายกฯ" พอใจตัวเลขผู้ติดเชื้อโควิด-19 รายใหม่ในไทย ต่ำกว่าหมื่น ลดลงมาอยู่หลักพัน ติดต่อกัน 5 วันต่อเนื่อง มอบหมาย สธ. ติดตามและเฝ้าระวังการกลายพันธุ์ย่อยในต่างประเทศ พบผู้ติดเชื้อรายใหม่วันนี้  7,705 ราย
วันนี้ (6 พ.ค.65) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมและขอบคุณประชาชนทุกภาคส่วนที่ร่วมกันปฏิบัติตามมาตรการด้านสาธารสุขจนส่งผลให้ตัวเลขผู้ติดติดเชื้อไวรัสโคโรนา 2019 (โควิด - 19) ของประเทศไทยลดลงมาอยู่ในหลักพันติดต่อกัน 5 วันแล้ว ซึ่งขณะนี้สถานการณ์เริ่มทรงตัว และมีการดูแลรักษาที่บ้าน (Home Isolation) มากขึ้นทำให้หลายสถานพยาบาลมีการปรับลดการดูแลผู้ป่วยโควิด - 19 ในสถานพยาบาลลง และกลับมารักษาผู้ป่วยโรคอื่น ๆ รวมถึงทำการรักษาผ่าตัดเพิ่มมากขึ้น โดยอยู่ภายใต้เงื่อนไขที่ไม่มีการระบาดของโรคโควิด – 19 ที่รุนแรง อย่างไรก็ตามยังขอให้ประชาชนทุกคนร่วมมือกันปฏิบัติตามมาตรการด้านสาธารณสุขในการป้องกันการติดโรคโควิด-19 แบบครอบจักรวาล (Universal Prevention) อย่างเคร่งครัดต่อไปเพื่อทำให้ตัวเลขผู้ติดเชื่อลดลงอีก ทั้งนี้ ได้มอบหมายกระทรวงสาธารณสุขเฝ้าติดตามสถานการณ์โควิด - 19 อย่างต่อเนื่อง เนื่องจากเริ่มมีการตรวจพบเชื้อโควิด - 19 กลายพันธุ์สายพันธุ์ย่อยในบางประเทศ เพื่อเตรียมความพร้อมรับมือให้ทันกับสถานการณ์ที่เกิดขึ้น
สำหรับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในประเทศไทยวันนี้ (6 พฤษภาคม 2565) พบมีผู้ติดเชื้อรายใหม่จำนวน รวม 7,705 ราย จำแนกเป็น ผู้ป่วยจากในประเทศ 7,695 ราย และผู้ป่วยมาจากต่างประเทศ 62 ราย รวมผู้ป่วยสะสม 2,084,884 ราย (ตั้งแต่ 1 มกราคม 2565) ขณะที่หายป่วยกลับบ้าน 11,252 ราย รวมหายป่วยสะสม 2,013,177 ราย (ตั้งแต่ 1 มกราคม 2565) โดยมีที่ผู้ป่วยกำลังรักษา 97,672 ราย และเสียชีวิต 62 ราย ทั้งนี้จำนวนผู้ป่วยปอดอักเสบรักษาตัวอยู่ในโรงพยาบาล 1,622 ราย เฉลี่ยจังหวัดละ 21 ราย อัตราครองเตียง ร้อยละ 20.1
ส่วนยอดสะสมการฉีดวัคซีนโควิด - 19 ตั้งแต่วันที่ 28 ก.พ. 2564 - 4 พ.ค. 2565 รวมทั้งสิ้น 134,157,571 โดส (ซึ่งรวมยอดสะสมการให้บริการฉีดวัคซีนโควิด - 19 แก่กลุ่มเด็กอายุ 5 - 11 ปี ตั้งแต่วันที่ 1 ก.พ. - 4 พ.ค. 2565 จำนวน 3,447,975 โดส) จำแนกเป็นผู้ที่ได้รับวัคซีนเข็มที่ 1 จำนวน 56,340,162 โดส วัคซีนเข็มที่ 2 จำนวน 51,440,380 โดส วัคซีนเข็มที่ 3 จำนวน 23,611,194 โดส และวัคซีนเข็มที่ 4 จำนวน 2,765,835 โดส
----------------
วันอาทิตย์ที่ 3 กรกฎาคม 2565
โฆษกรัฐบาลเผย นายกฯ ชมคนไทย สมัครใจใส่แมสป้องกันตนเองและผู้อื่น   แนะการสวมหน้ากากถูกวิธีมีประโยชน์มาก ช่วยลดโอกาสการแพร่/รับเชื้อโควิด-19 และโรคระบบทางเดินหายใจอื่นๆ
โฆษกรัฐบาลเผย นายกฯ ชมคนไทย สมัครใจใส่แมสป้องกันตนเองและผู้อื่น   แนะการสวมหน้ากากถูกวิธีมีประโยชน์มาก ช่วยลดโอกาสการแพร่/รับเชื้อโควิด-19 และโรคระบบทางเดินหายใจอื่นๆ
วันนี้ (3 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรีเผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมคนไทย ส่วนใหญ่ยังให้ความร่วมมือสวมใส่หน้ากากผ้า/หน้ากากอนามัยป้องกันตนเอง ขณะออกจากบ้านและอยู่ในที่สาธารณะ แม้ ศบค. และภาครัฐได้มีการผ่อนคลายมาตรการในการสวมหน้ากากอนามัยหรือหน้ากากผ้าให้เป็นไปตามความสมัครใจ เพื่อให้ประชาชนและผู้ประกอบการได้ใช้ชีวิตใกล้เคียงปกติทั้งนี้ นายกรัฐมนตรียังได้เน้นถึงประโยชน์ของการสวมหน้ากากอนามัยอย่างถูกวิธีว่า เป็นวิธีช่วยป้องกันตนเอง ลดความเสี่ยงในการรับหรือแพร่เชื้อไปสู่ผู้อื่น ทั้งไวรัสที่ทำให้เกิดโรคโควิด-19 โรคระบบทางเดินหายใจ โรคติดเชื้ออื่น ๆ ที่อาจเจอได้ในปัจจุบัน กระทรวงสาธารณสุขจึงยังแนะนําให้ประชาชนทั่วไปสวมหน้ากากอนามัยเมื่ออยู่ร่วมกับ บุคคลอื่นในสถานที่หรือในพื้นที่แออัด มีการรวมกลุ่มคนจำนวนมาก ไม่สามารถเว้นระยะห่างได้ หรืออากาศระบายถ่ายเทไม่ดี โดยเฉพาะกลุ่ม 608 ผู้สูงอายุ ผู้ที่มีโรคประจำตัว หญิงตั้งครรภ์ ผู้ติดเชื้อ และผู้ที่สัมผัสใกล้ชิดกับผู้ติดเชื้อควรสวมใส่หน้ากากอนามัยตลอดเวลาด้วย
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,328 ราย จำแนกเป็น ผู้ป่วยในประเทศ 2,325 ราย ผู้ป่วยมาจากต่างประเทศ 3 ราย ผู้เสียชีวิต 19 ราย ผู้ที่กำลังรักษาตัว 24,989 ราย และมียอดผู้ที่หายป่วยกลับบ้านแล้ว 2,043 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,306,670 ราย จำนวนผู้ที่หายป่วยสะสมจำนวน 2,305,922 ราย จำนวนผู้ป่วยปอดอักเสบรักษาตัวอยู่ในโรงพยาบาล 678 ราย ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 1 ก.ค. 65 รวม 139,896,534 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,991,051 โดส ผู้ได้รับวัคซีนเข็มที่ 2 สะสม 53,188,432 โดส และผู้ได้รับวัคซีนเข็มที่ 3 ขึ้นไปสะสม 29,717,051 โดส
วันพุธที่ 21 กรกฎาคม 2564
ชี้ ผลศึกษา "ซิโนแวค" 4 แหล่ง ประสิทธิผลดี
....
กระทรวงสาธารณสุข ได้เผยรายงานการศึกษาประสิทธิผลวัคซีนซิโนแวค จากสถานการณ์จริงที่ได้นำมาฉีดให้กับคนไทยใน 4 แหล่ง มีดังนี้
.
1. จ.ภูเก็ต ได้ติดตามกลุ่มผู้สัมผัสเสี่ยงสูง ช่วงเดือนเม.ย. - พ.ค. 2564 จำนวนกว่า 1,500 ราย พบการติดเชื้อ เพียง 124 ราย หากเทียบกันระหว่างผู้รับวัคซีนและไม่ได้รับวัคซีน พบว่าประสิทธิผลป้องกันติดเชื้ออยู่ที่ 90.7%
.
2. จ.สมุทรสาคร ได้ติดตามผู้สัมผัสเสี่ยงสูง กว่า 500 ราย ช่วงเดือนเม.ย. 2564 พบติดเชื้อ 116 ราย ประสิทธิผลป้องกันติดเชื้ออยู่ที่ 90.5%
.
3. จ.เชียงราย ได้ศึกษากรณีการติดเชื้อในบุคลากรสาธารณสุข ช่วงเดือนมิ.ย. 2564 กว่า 500 ราย พบการติดเชื้อ 40 ราย
.
นอกจากนี้ ยังได้ติดตามความรุนแรงเรื่องปอดอักเสบ เมื่อเปรียบเทียบข้อมูลพบว่า ประสิทธิผลของซิโนแวค 2 เข็มป้องกันการติดเชื้ออยู่ที่ 88.8% และป้องกันปอดอักเสบอยู่ที่ 84.9%
.
สำหรับ บุคลากรที่ได้รับแอสตร้าเซนเนก้า 1 เข็มครบ 14 วัน ป้องกันการติดเชื้ออยู่ที่ 83.8%
.
4. กรมควบคุมโรค ได้ใช้ฐานข้อมูลติดตามบุคลากรสาธารณสุขที่ติดเชื้อทั้งประเทศ และข้อมูลการรับวัคซีน ตั้งแต่ 1 พ.ค. - 30 มิ.ย. 2564 พบว่า ประสิทธิผลอยู่ที่ 71%
.
โดยช่วงเดือนพ.ค. 2564 ที่พบการระบาดเป็นสายพันธุ์อัลฟา ประสิทธิผลอยู่ที่ 75% และช่วงเดือนมิ.ย. 2564 ที่เริ่มมีการระบาดของสายพันธุ์เดลตาแทนที่อัลฟาประสิทธิผลอยู่ที่ประมาณ 20 - 40%
.
ดังนั้น หากฉีดวัคซีนซิโนแวคครบ 2 เข็ม สามารถป้องกันติดเชื้อ จากสายพันธุ์อัลฟาได้ประมาณร้อยละ 90 และป้องกันปอดอักเสบได้ร้อยละ 85 ส่วนประสิทธิผลต่อสายพันธุ์เดลตาขณะนี้ ถือว่ายังคงที่คือร้อยละ 75 ซึ่งไม่ต่างจากเดิมที่ร้อยละ 71
.
สำหรับการฉีดเข็มกระตุ้น และการฉีดสลับประเภทของวัคซีนนั้น จากการศึกษาทางห้องปฏิบัติการ พบว่าจะสามารถเพิ่มระดับภูมิคุ้มกันให้ได้สูงกว่าเดิมได้รวดเร็วและสูงมากขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 5 กรกฎาคม 2565
ครม. อนุมัติแผนการป้องกันและบรรเทาสาธารณภัยแห่งชาติ พ.ศ. 2564 - 2570  เน้น 5 ยุทธศาสตร์ ภายใต้แนวคิด “ลดภัยเก่า  ป้องกันภัยใหม่”
ครม. อนุมัติแผนการป้องกันและบรรเทาสาธารณภัยแห่งชาติ พ.ศ. 2564 - 2570  เน้น 5 ยุทธศาสตร์ ภายใต้แนวคิด “ลดภัยเก่า  ป้องกันภัยใหม่”
วันที่ 5 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรี แถลงมติคณะรัฐมนตรีอนุมัติแผนการป้องกันและบรรเทาสาธารณภัยแห่งชาติ พ.ศ. 2564 - 2570 ภายใต้แนวคิดการจัดการความเสี่ยงจากสาธารณภัยแบบอัจฉริยะ (Resilience by Smart DRM for 3s) โดยมีเป้าหมาย ลดความเสี่ยงที่มีอยู่เดิมและป้องกันไม่ให้เกิดความเสี่ยงใหม่ และประยุกต์ใช้งานวิจัย นวัตกรรม เทคโนโลยี และภูมิปัญญา เพื่อให้ทุกภาคส่วนรู้เท่าทันการจัดการความเสี่ยงจากสาธารณภัย
แผนการป้องกันและบรรเทาสาธารณภัยแห่งชาติ พ.ศ. 2564 - 2570 จะขับเคลื่อนการดำเนินงานด้วย 5 ยุทธศาสตร์ ได้แก่
ยุทธศาสตร์ที่ 1 การมุ่งเน้นการลดความเสี่ยงจากสาธารณภัย เพื่อจัดการความเสี่ยงที่อาจจะเกิดขึ้น โดยลดความเปราะบางและความล่อแหลม พร้อมเพิ่มขีดความสามารถในการเตรียมพร้อมรับกับสาธารณภัยที่เกิดขึ้น
ยุทธศาสตร์ที่ 2 การเพิ่มประสิทธิภาพระบบบริหารจัดการและการประยุกต์ใช้นวัตกรรมด้านสาธารณภัย  เสริมสร้างระบบบริหารจัดการ การวิจัย นวัตกรรม เทคโนโลยีและภูมิปัญญา ใช้เพิ่มศักยภาพในการป้องกันและจัดการความเสี่ยงจากสาธารณภัย
ยุทธศาสตร์ที่ 3 การส่งเสริมความเป็นหุ้นส่วนระหว่างประเทศในการจัดการความเสี่ยงจากสาธารณภัย เพื่อให้ทุกภาคส่วนตระหนัก และเข้าร่วมความเป็นหุ้นส่วนในการจัดการความเสี่ยงจากสาธารณภัยอย่างยั่งยืน ยกระดับมาตรฐานการจัดการความเสี่ยงจากสาธารณภัยในระดับชาติและนานาชาติ
ยุทธศาสตร์ที่ 4 การจัดการในภาวะฉุกเฉินแบบบูรณาการ เป็นการกำหนดแนวทางของการจัดตั้งองค์กรปฏิบัติในการจัดการภาวะฉุกเฉินและแนวทางปฏิบัติในการสนับสนุนการปฏิบัติงาน
และยุทธศาสตร์ที่ 5 การเพิ่มประสิทธิภาพการฟื้นฟูอย่างยั่งยืน เป็นการดำเนินงานภายหลังเกิดภาวะฉุกเฉินเพื่อให้ชุมชนหรือสังคมสามารถฟื้นฟูกลับมาได้อย่างยั่งยืน
ทั้งนี้ ครม. ได้มอบหมายให้กระทรวง กรม องค์กรและหน่วยงานภาครัฐ รัฐวิสาหกิจ จังหวัด อำเภอ องค์กรปกครองส่วนท้องถิ่น (อปท.) ภาคเอกชนและภาคส่วนต่างๆ ถือปฏิบัติตามแผนการป้องกันฯ นี้ ด้วย
วันพุธที่ 10 สิงหาคม 2565
รัฐมนตรีว่าการกระทรวงมหาดไทย มอบสารเนื่องในวันกำนันผู้ใหญ่บ้าน ประจำปี 2565 ชู “กำนัน ผู้ใหญ่บ้าน เป็นส่วนสำคัญแห่งความสำเร็จในการดูแลประชาชน”
รัฐมนตรีว่าการกระทรวงมหาดไทย มอบสารเนื่องในวันกำนันผู้ใหญ่บ้าน ประจำปี 2565 ชู “กำนัน ผู้ใหญ่บ้าน เป็นส่วนสำคัญแห่งความสำเร็จในการดูแลประชาชน”
วันนี้ (10 ส.ค. 2565) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้มอบสารเนื่องในวันกำนัน ผู้ใหญ่บ้าน ประจำปี 2565 โดยมีใจความสำคัญว่า นับเป็นระยะเวลา 130 ปีมาแล้ว ที่สถาบันกำนันผู้ใหญ่บ้านได้ถือกำเนิดขึ้นมา เพื่อทำหน้าที่เป็นตัวแทนของรัฐที่มีบทบาทสำคัญต่อการบริหารราชการส่วนภูมิภาคในการขับเคลื่อนนโยบายของกระทรวงมหาดไทยไปสู่การปฏิบัติในระดับพื้นที่ตำบล หมู่บ้าน ซึ่งเป็นหน่วยการปกครองระดับฐานรากที่เป็นจุดเชื่อมในการยึดโยงสถาบันชาติ ศาสนา พระมหากษัตริย์ และหลอมรวมประชาชนให้เป็นน้ำหนึ่งใจเดียวกัน โดยกระทรวงมหาดไทยให้ความสำคัญแก่การพัฒนาระดับฐานรากในทุกมิติ เพื่อยกระดับคุณภาพชีวิตของประชาชนให้กินดี อยู่ดี มีความมั่นคงในชีวิต และมีความสุขอย่างยั่งยืน ซึ่งกำนัน ผู้ใหญ่บ้าน มีส่วนสำคัญอย่างยิ่งต่อความสำเร็จในการปฏิบัติภารกิจของกระทรวงมหาดไทย เพื่อขับเคลื่อนการแก้ไขปัญหาความยากจนอย่างมีประสิทธิภาพ เกิดผลเป็นรูปธรรม และบูรณาการความร่วมมือกับทุกภาคส่วนนำไปสู่การแก้ไขปัญหาความเดือดร้อนของประชาชนในทุกมิติได้อย่างแท้จริง ผมขอชื่นชมและเป็นกำลังใจให้กำนัน ผู้ใหญ่บ้านทุกท่านที่ได้ปฏิบัติงานด้วยความเข้มแข็ง และอดทน อุทิศตนด้วยความเสียสละในห้วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เพื่อป้องกันควบคุมไม่ให้เกิดการแพร่ระบาดออกไปในวงกว้าง ขอให้ทุกท่านตระหนักถึงบทบาท หน้าที่ และความรับผิดชอบที่ได้รับมอบหมาย พร้อมนำหลักปรัชญาของเศรษฐกิจพอเพียงไปสู่การปฏิบัติจนเป็นวิถีชีวิต และปฏิบัติงานด้วยความซื่อสัตย์สุจริต โดยยึดถือผลประโยชน์ของประเทศชาติและความผาสุกของประชาชนเป็นสำคัญ
“ในโอกาสนี้ ผมขออาราธนาคุณพระศรีรัตนตรัยและอำนาจสิ่งศักดิ์สิทธิ์ทั้งหลาย พร้อมทั้งเดชะพระบารมีแห่งองค์พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดอภิบาลประทานพรให้ท่านและครอบครัวประสบความสุข ความเจริญ มีกำลังกาย กำลังใจที่เข้มแข็งและแข็งแรง สามารถปฏิบัติหน้าที่ “บำบัดทุกข์ บำรุงสุข” ให้แก่พี่น้องประชาชน และร่วมกันพัฒนาประเทศชาติบ้านเมืองให้เจริญก้าวหน้ารุ่งเรืองต่อไป” พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวทิ้งท้าย
ทั้งนี้ กระทรวงมหาดไทยได้ประกาศให้วันที่ 10 สิงหาคมของทุกปีเป็น “วันกำนันผู้ใหญ่บ้าน” เพื่อน้อมรำลึกถึงพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว ที่พระราชทานกำเนิดสถาบันกำนันผู้ใหญ่บ้าน และถือเป็นการยกย่องเชิดชูเกียรติกำนัน ผู้ใหญ่บ้าน แพทย์ประจำตำบล สารวัตรกำนัน และผู้ช่วยผู้ใหญ่บ้าน ที่ได้ปฏิบัติงาน “บำบัดทุกข์ บำรุงสุข” และเป็นส่วนสำคัญแห่งความสำเร็จในการดูแลประชาชนอย่างเต็มกำลังความสามารถตลอดมา
วันจันทร์ที่ 8 พฤศจิกายน 2564
​รองโฆษกฯ แจ้ง ระบบลงทะเบียนขอรับรองมาตรฐาน SHA ปรับให้สะดวกขึ้นและเร็วขึ้นวอนผู้ประกอบการรายย่อยอย่ากังวล
​รองโฆษกฯ แจ้ง ระบบลงทะเบียนขอรับรองมาตรฐาน SHA ปรับให้สะดวกขึ้นและเร็วขึ้นวอนผู้ประกอบการรายย่อยอย่ากังวล
นางสาวรัชดา ธนาดิเรก รองโฆษกประจำสำนักนายกรัฐมนตรี ได้ชี้แจงถึงข้อกังวลเกี่ยวกับการกำหนดหลักเกณฑ์เพื่อขอรับรองมาตรฐาน SHA ว่าอาจมีบางขั้นตอนที่ทำให้ผู้ประกอบการรายเล็กเข้าถึงได้ยาก เป็นการเสียโอกาสจากการดำเนินนโยบายเปิดประเทศ ทั้งนี้ ขอยืนยันว่ารัฐบาลมุ่งเน้นการดำเนินงานเพื่อเอื้อประโยชน์แก่คนทุกกลุ่มอย่างเท่าเทียมกัน และหากมีสิ่งใดที่ยังเป็นอุปสรรค หรือต้องแก้ไขเพื่อให้การบริการประชาชนมีประสิทธิภาพมากขึ้น รัฐบาลจะเร่งปรับปรุงโดยทันที
ในส่วนของการขอรับรองมาตรฐาน SHA นั้น โดยที่มาตรฐาน SHA เป็นแนวทางในการปฏิบัติตามมาตรการสาธารณสุขและมาตรฐานความปลอดภัยด้านสุขอนามัยสำหรับการบริการในภาคอุตสาหกรรมท่องเที่ยว ครอบคลุมทุกกิจการภาคท่องเที่ยวและภาคบริการ (10 กิจการ/กิจกรรม) ขณะนี้ ขั้นตอนการสมัครเพื่อรับมาตรฐาน SHA ได้มีการปรับปรุงแล้วไม่ให้ยุ่งยากซับซ้อน ส่วนข้อจำกัดที่เกิดขึ้นในช่วงแรก ผ่านการลงทะเบียนผ่านเว็บไซต์ www.ThailandSHA.com ทางการท่องเที่ยวแห่งประเทศไทยได้แก้ไขและพัฒนาระบบให้สอดรับกับจำนวนผู้ประกอบการที่สนใจลงทะเบียนมากขึ้น อาทิ ภาพถ่ายที่ใช้ประกอบการสมัคร สามารถใช้กล้องโทรศัพท์มือถือถ่ายได้ และปรับขั้นตอนการอนุมัติให้รวดเร็วขึ้น ขณะเดียวกัน การท่องเที่ยวแห่งประเทศไทย ยังได้เพิ่มช่องทางการลงทะเบียนให้กับผู้ประกอบการ โดยได้จัดตั้งศูนย์อำนวยความสะดวก และให้คำปรึกษาในการลงทะเบียน SHA (SHA Clinic) สำหรับผู้ประกอบการที่ไม่สามารถลงทะเบียนผ่านระบบออนไลน์ได้ โดยผู้ประกอบการสามารถเดินทางมาลงทะเบียนได้โดยตรง ณ บริเวณลานจอดรถชั้น G อาคารการท่องเที่ยวแห่งประเทศไทย สำนักงานใหญ่ ถนนเพชรบุรี เขตราชเทวี กรุงเทพมหานคร ตั้งแต่วันที่ 5 ถึง 19 พฤศจิกายน 2564 ตั้งแต่เวลา 10.00 - 16.00 น. ไม่เว้นวันหยุดราชการ
นางสาวรัชดาฯ ย้ำการดำเนินการของรัฐบาลทำเพื่อประชาชน นโยบายที่กำหนดขึ้นต้องการให้ประชาชนทุกคนเข้าถึงด้วยความเท่าเทียม พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ทราบดีและมีความห่วงใยจึงได้สั่งการให้หน่วยงานที่เกี่ยวข้องตรวจสอบ หากมีประเด็นไดที่ประชาชนยังไม่ได้รับความสะดวกเท่าที่ควรให้เร่งแก้ไขเพื่ออำนวยความสะดวกให้ประชาชนเข้าถึงสิทธิประโยชน์ที่กำหนดเป็นนโยบายให้ประชาชนทุกคน
วันศุกร์ที่ 14 มกราคม 2565
จิตอาสาพัฒนา "เราทำความ ดี ด้วยหัวใจ" ปรับปรุงภูมิทัศน์คลองคูเมืองเดิม
#จิตอาสา
#สำนักงานปลัดกระทรวงกลาโหม
วันพฤหัสบดีที่ 28 กรกฎาคม 2565
ลูกจ้างถูกข้อต่อเครนทับเสียชีวิต!  รมว. เฮ้ง ส่งทีมเฉพาะกิจเร่งช่วยเหลือและตรวจสอบหาเท็จจริงทันที
รมว. แรงงานห่วงลูกจ้างประสบอุบัติเหตุถูกข้อต่อเครนทับเสียชีวิต ส่งทีมเฉพาะกิจ และหน่วยงานสังกัดกระทรวงแรงงานลงพื้นที่ช่วยเหลือลูกจ้างและครอบครัว พร้อมทั้งตรวจสอบหาสาเหตุการเกิดอุบัติเหตุทันที
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีลูกจ้างประสบอุบัติเหตุถูกข้อต่อเครนหลุดหล่นทับเสียชีวิต ย่านบางกรวย จังหวัดนนทบุรี เมื่อวันที่ 27 กรกฎาคมที่ผ่านมาว่า กระทรวงแรงงานได้เร่งดำเนินการช่วยเหลือลูกจ้างทันที โดยผมได้สั่งการให้คณะทำงานเฉพาะกิจตรวจสอบอุบัติเหตุ อุบัติภัย หรือ การประสบอันตรายจากการทำงาน กรณีร้ายแรง ลงพื้นที่ตรวจสอบหาสาเหตุการเกิดอุบัติเหตุ พร้อมทั้งประสานหน่วยงานในสังกัดกระทรวงแรงงานให้ความช่วยเหลือลูกจ้างผู้เสียชีวิตและครอบครัวให้ได้รับสิทธิตามกฎหมายโดยเร็ว ซึ่งจากรายงานเบื้องต้นพบว่า นายวชิรวิชญ์ นันท์ไพศาล ลูกจ้างช่างซ่อมเครน ขณะปฏิบัติหน้าที่ เกิดอุบัติเหตุข้อต่อเครนหลุดและหล่นลงมาทับร่างลูกจ้างเสียชีวิต โดยทางเจ้าหน้าที่ตำรวจได้นำร่างผู้เสียชีวิตส่งให้สถาบันนิติเวชเพื่อชันสูตรอย่างละเอียด ก่อนมอบให้ญาติครอบครัวนำร่างไปดำเนินการตามประเพณีต่อไป ทั้งนี้ ขอความร่วมมือให้นายจ้าง และลูกจ้างปฏิบัติตามกฎหมายความปลอดภัยในการทำงานและกฎกระทรวงที่เกี่ยวข้องอย่างเคร่งครัด เพื่อป้องกันการสูญเสียทั้งชีวิต และทรัพย์สินที่จะเกิดจากอุบัติเหตุหรืออุบัติภัยจากการทำงาน
นายสมพจน์ กวางแก้ว รองอธิบดีกรมสวัสดิการและคุ้มครองแรงงาน ในฐานะคณะทำงานเฉพาะกิจตรวจสอบอุบัติเหตุ อุบัติภัย หรือ การประสบอันตรายจากการทำงาน กรณีร้ายแรง กล่าวเพิ่มเติมว่า ในวันนี้
(28 กรกฎาคม 2565) คณะทำงานเฉพาะกิจฯ พร้อมด้วยหน่วยงานในสังกัดกระทรวงแรงงานได้ลงพื้นที่ตรวจสอบสถานที่เกิดเหตุ และเข้าเยี่ยมให้กำลังใจ พร้อมทั้งชี้แจงสิทธิประโยชน์ต่างๆที่ลูกจ้างผู้เสียชีวิตจะได้รับให้ครอบครัวของลูกจ้างได้รับทราบ โดยจากรายงานของสำนักงานประกันสังคมจังหวัดนนทบุรี ลูกจ้างจะได้รับสิทธิค่าทำศพจำนวนเงิน 50,000 บาท และเงินทดแทนกรณีเสียชีวิตให้แก่ทายาทของลูกจ้างร้อยละ 70 ของค่าจ้างที่ลูกจ้างได้รับเป็นระยะเวลา 10 ปี ในส่วนของสาเหตุการเกิดอุบัติเหตุนั้น พนักงานตรวจความปลอดภัย สำนักงานสวัสดิการและคุ้มครองแรงงานจังหวัดนนทบุรี พร้อมด้วยศูนย์ความปลอดภัยในการทำงานเขต 1 จะเชิญนายจ้าง และผู้ที่เกี่ยวข้องมาสอบหาข้อเท็จจริงเพิ่มเติม พร้อมทั้งตรวจสอบว่านายจ้างได้ปฏิบัติอย่างถูกต้องตามพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554 และกฎกระทรวง กำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงานเกี่ยวกับเครื่องจักร ปั้นจั่น และหม้อน้ำ พ.ศ. 2564 หรือไม่ ในวันที่ 2 สิงหาคมนี้
วันเสาร์ที่ 29 มกราคม 2565
ดีอีเอส หารือเตรียมความพร้อมจัดงานวันข้าราชการพลเรือนประจำปี 2565
ดีอีเอส หารือเตรียมความพร้อมจัดงานวันข้าราชการพลเรือนประจำปี 2565
เมื่อวันที่28มกราคม2565นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมประธานการประชุมคณะอนุกรรมการจัดงานวันข้าราชการพลเรือนสามัญณห้องประชุม802ชั้น8สำนักงานปลัดกระทรวงดิจิทัลเพื่อเศรษฐกิจและสังคมผ่านการประชุมทางไกลโดยที่ประชุมพิจารณารูปแบบการจัดกิจกรรมวันข้าราชการพลเรือนประจำปีพ.ศ.2565ร่วมกับคณะอนุกรรมการจัดงานฯซึ่งเป็นผู้แทนจากหน่วยงานต่างๆเกี่ยวกับรูปแบบการจัดกิจกรรมทำบุญตักบาตร หรือกิจกรรมอื่นๆเนื่องในวันช้าราชการพลเรือนอาทิงานเลี้ยงแสดงความยินดีและเป็นเกียรติแก่ข้าราชการพลเรือนดีเด่นเป็นต้น
*************
วันอังคารที่ 5 กรกฎาคม 2565
รมว.สุชาติ ส่ง ที่ปรึกษารัฐมนตรี เปิดฝึกอบรมช่างจิตอาสา ซ่อมสร้างบ้าน ช่วยเหลือกลุ่มเปราะบาง
รมว.สุชาติ ส่ง ที่ปรึกษารัฐมนตรี เปิดฝึกอบรมช่างจิตอาสา ซ่อมสร้างบ้าน ช่วยเหลือกลุ่มเปราะบาง
นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานเปิดโครงการฝึกอบรมพัฒนาอาสาสมัครซ่อมสร้างบ้านในชุมชนและพบปะเยี่ยมเยียนให้กำลังใจผู้เข้าฝึกอบรมและจิตอาสาตำรวจตระเวนชายแดนผู้นำท้องถิ่นชุมชนและประชาชนในพื้นที่โดยมีนายนิกรนิ่มสายผู้อำนวยสำนักงานพัฒนาฝีมือแรงงานเพชรบุรีนางสาวภัทราวรรณกลับกลายดีสวัสดิการและคุ้มครองแรงงานจังหวัดเพชรบุรีนายศรัณย์เกตุทองนายอำเภอบ้านแหลมตัวแทนผู้นำชุมชนฝ่ายปกครองฝ่ายความมั่นคงเข้าร่วมด้วยณองค์การบริหารส่วนตำบลบางขุนไทรอำเภอบ้านแหลมจังหวัดเพชรบุรี
นางธิวัลรัตน์กล่าวว่ารัฐบาลภายใต้การนำของพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกระทรวงแรงงานภายใต้การกำกับดูของพลเอกประวิตรวงษ์สุวรรณรองนายกรัฐมนตรีและท่านสุชาติชมกลิ่นรัฐมนตรีว่าการกระทรวงแรงงานได้ให้ความสำคัญกับการพัฒนาทักษะฝีมือแรงงานเพื่อเสริมสร้างความมั่นคงด้านอาชีพให้มีงานทำมีรายได้และยกระดับคุณภาพให้กับประชาชนในชุมชนท้องถิ่นกระทรวงแรงงานโดยกรมพัฒนาฝีมือแรงงานสำนักงานพัฒนาฝีมือแรงงานจึงได้บูรณาการความร่วมมือกับเหล่ากาชาดจังหวัดเพชรบุรีกองบัญชาการตำรวจตระเวนชายแดน(ค่ายนเรศวร)องค์การบริหารส่วนจังหวัดเพชรบุรีองค์การบริหารส่วนตำบลบางขุนไทรรวมทั้งผู้นำชุมชนในพื้นที่จัดโครงการฝึกอบรมหลักสูตรช่างไม้ก่อสร้างให้แก่ประชาชนอาสาสมัครในพื้นที่จำนวน3รุ่นรุ่นละ20คนรวมจำนวน60คนระยะเวลาฝึก30ชั่วโมงเพื่อพัฒนาความรู้ทักษะด้านช่างไม้ก่อสร้างสำหรับนำไปช่วยเหลือซ่อมสร้างบ้านให้แก่ผู้ยากไร้ตามเป้าหมาย
นางธิวัลรัตน์กล่าวต่อว่าในวันนี้ท่านรัฐมนตรีสุชาติชมกลิ่นได้มอบหมายให้ดิฉันลงพื้นที่ร่วมกับหน่วยงานที่เกี่ยวข้องเข้ามาช่วยเหลือตามโครงการฝึกอบรมหลักสูตรช่างไม้ก่อสร้างให้แก่ประชาชนอาสาสมัครในพื้นที่เพื่อสร้างบ้านที่สภาพทรุดโทรมให้แก่ชาวบ้านผู้ยากไร้ในพื้นที่หมู่ที่7และหมู่ที่9ตำบลบางขุนไทรอำเภอบ้านแหลมแห่งนี้รวมจำนวนทั้งสิ้น3ครัวเรือนโดยได้รับการสนับสนุนงบประมาณบางส่วนภายใต้โครงการช่วยเหลือสร้างและซ่อมบ้านให้ผู้ยากไร้ผู้ด้อยโอกาสผู้พิการและประสบภัยต่างๆในปี2565จากเหล่ากาชาดจังหวัดเพชรบุรีสำหรับโครงการดังกล่าวจะเป็นการปลูกจิตสำนึกให้คนในชุมชนได้มีความเอื้อเฟื้อเผื่อแผ่ช่วยเหลือเกื้อกูลกันซึ่งกันและกันนำไปสู่ความรักความสามัคคีและความเข้มแข็งของชุมชนนอกจากนี้ทำให้ผู้ด้อยโอกาสผู้ยากไร้กลุ่มเป้าหมายในชุมชนได้รับการช่วยเหลือบรรเทาความเดือดร้อนมีบ้านอยู่อาศัยที่มั่นคงปลอดภัยมีขวัญและกำลังใจที่ดีมีช่างไม้ก่อสร้างที่เป็นจิตอาสาในพื้นที่ชุมชนอีกด้วย
+++++++++++++++++++
กองเผยแพร่และประชาสัมพันธ์
5กรกฎาคม2565
วันพฤหัสบดีที่ 29 กรกฎาคม 2564
นายกฯ ขอบคุณและยินดีที่รัฐบาลสหราชอาณาจักรที่จะส่งมอบวัคซีนโควิด-19 ให้ไทย เพื่อเร่งฉีดวัคซีนให้ประชาชนอย่างทั่วถึงครอบคลุม
นายกฯ ขอบคุณและยินดีที่รัฐบาลสหราชอาณาจักรที่จะส่งมอบวัคซีนโควิด-19 ให้ไทย เพื่อเร่งฉีดวัคซีนให้ประชาชนอย่างทั่วถึงครอบคลุม
วันนี้ (29 กรกฎาคม 2564) นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณมิตรไมตรีที่รัฐบาลสหราชอาณาจักรประกาศว่าจะส่งมอบวัคซีนป้องกันโรคโควิด-19 ของบริษัท AstraZeneca จำนวน 415,040 โดสให้แก่ประเทศไทยในช่วงต้นเดือนสิงหาคม 2564 ซึ่งจะเป็นส่วนช่วยสนับสนุนมาตรการควบคุมการแพร่ระบาดของโรค โดยรัฐบาลไทยจะดำเนินการตามแผนกระจายวัคซีนเพื่อสร้างความปลอดภัยให้กับประชาชน บรรเทาสถานการณ์การแพร่ระบาดของโรค และนำไปสู่การฟื้นฟูเศรษฐกิจของประเทศโดยเร็วที่สุด
การมอบวัคซีนจากสหราชอาณาจักร สะท้อนถึงความสัมพันธ์หุ้นส่วนยุทธศาสตร์ที่แน่นแฟ้นระหว่างไทย-สหราชอาณาจักร ตลอดจนสะท้อนบทบาทของสหราชอาณาจักรในฐานะมิตรประเทศที่มีความร่วมมือกับไทยในหลายมิติมายาวนาน โดยเฉพาะในด้านสาธารณสุข ที่ไทยและสหราชอาณาจักรมีความร่วมมือมาอย่างใกล้ชิดและครอบคลุมหลากหลายด้าน
โฆษกรัฐบาลกล่าวว่า นายกรัฐมนตรีได้สั่งการหน่วยงานที่เกี่ยวข้องของไทย อันได้แก่ กระทรวงการต่างประเทศ และกระทรวงสาธารณสุข เร่งดำเนินตามขั้นตอนต่อไป พร้อมประสานกับหน่วยงานที่เกี่ยวข้องของสหราชอาณาจักร เพื่อให้การรับมอบวัคซีนเป็นไปอย่างเรียบร้อยและรวดเร็วที่สุด รวมทั้งให้เตรียมแนวทางพร้อมดำเนินการบริหารจัดการวัคซีนโควิด-19 ทันทีเมื่อได้รับวัคซีน
ทั้งนี้ รัฐบาลไทยขอขอบคุณความสนับสนุน และความร่วมมือจากรัฐบาลสหราชอาณาจักร และสถานเอกอัครราชทูตสหราชอาณาจักรประจำประเทศไทย ที่มีให้กับประเทศไทยมาอย่างต่อเนื่อง ยาวนาน นายอนุชาฯ กล่าว
วันอาทิตย์ที่ 14 สิงหาคม 2565
กพร. ร่วมกิจกรรมจิตอาสา สร้างอาชีพ สร้างรายได้ เพื่อคนไทยมีงานทำ เฉลิมพระเกียรติ  “วันแม่แห่งชาติ” 2565 สวนเบญจกิติ
รมว.สุชาติ ส่งทีมจัดกิจกรรมสร้างอาชีพ สร้างรายได้ เพื่อคนไทยมีงานทำ  ในงานวันแม่แห่งชาติ ประจำปี 2565 ระหว่างวันที่ 11 – 13 สิงหาคม 2565 ณ สวนเบญจกิติ
วันอาทิตย์ที่ 31 กรกฎาคม 2565
ชัยวุฒิ” รับลูก “บิ๊กป้อม” สั่งปราบเว็บพนันออนไลน์ หวั่นกระทบเยาวชน โวปีที่ผ่านมาปิดไปแล้วเกือบ 2000เว็บ แนะแก๊งคอลเซนเตอร์กลับใจ ย้ำ ตร.ไทย-กัมพูชา ปราบจริง ไม่มีรอด
ชัยวุฒิ” รับลูก “บิ๊กป้อม” สั่งปราบเว็บพนันออนไลน์ หวั่นกระทบเยาวชน โวปีที่ผ่านมาปิดไปแล้วเกือบ 2000เว็บ แนะแก๊งคอลเซนเตอร์กลับใจ ย้ำ ตร.ไทย-กัมพูชา ปราบจริง ไม่มีรอด
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวภายหลังที่พลเอกประวิตรวงษ์สุวรรณรองนายกรัฐมนตรีมีข้อสั่งการให้กระทรวงดิจิทัลเพื่อเศรษฐกิจและสังคมหรือดีอีเอส ประสานหน่วยงานที่เกี่ยวข้องให้เร่งปราบปรามและปิดกั้นเว็บไซต์พนันออนไลน์ที่กำลังแพร่ระบาดเพื่อป้องกันผลกระทบที่จะเกิดขึ้นกับเยาวชนและประชาชนในสังคมว่าได้รับทราบข้อสั่งการและข้อห่วงใยของรองนายกรัฐมนตรีแล้ว หลังจากจากนี้จะมีการยกระดับการดำเนินงานร่วมกับหน่วยต่างๆให้มายิ่งขึ้นจากเดิมที่ผ่านมากระทรวงดีอีเอสได้มีการตั้งคณะทำงานร่วมกับสำนักงานตำรวจแห่งชาติในการรวบรวมพยานหลักฐานเว็บไซต์พนันออนไลน์ต่างๆมีการปิดกั้นและดำเนินคดีตามพ.ร.บ.คอมพิวเตอร์ โดยปีที่ผ่านมาได้ปิดกั้นไปได้มากถึงเกือบ2000 URL.และในปีนี้จะเร่งปิดกั้นให้ได้มากกว่าเดิมเบื้องต้นได้มอบนโยบายให้มีการเจาะลึกข้อมูลว่าเว็บพนันออนไลน์อันไหนที่กำลังมีคนให้ความสนใจเข้าไปใช้บริการจำนวนมากให้เร่งปิดกั้นโดยเร็วที่สุดเป็นลำดับแรก เพราะหากปล่อยไว้จะสร้างความเสียหายให้กับพี่น้องประชาชนได้มาก
นอกจากนี้กระทรวงดีอีเอสและหน่วยงานที่เกี่ยวข้องยังคงเดินหน้าปราบปรามแก๊งคอลเซนเตอร์ตามนโยบายของรองนายกรัฐมนตรีอย่างต่อเนื่องโดยล่าสุดทางตำรวจไซเบอร์ของไทยนำโดยพล.ต.อ.ดำรงศักดิ์กิตติประภัสร์รองผบ.ตร.และผอ.ศปอส.ตร. (PCT)ได้เข้าไปสืบสวนสอบสวนร่วมกับทางการกัมพูชาและจับกุมคนร้ายที่ประเทศกัมพูชาได้จำนวนมากพร้อมกับมีการส่งตัวคนไทยที่เกี่ยวข้องร่วม94คนกลับมาดำเนินคดีในประเทศไทยด้วย “ต้องขอบคุณรัฐบาลกัมพูชาที่ได้มีความร่วมมือกับรัฐบาลไทยในการประสานข้อมูลทำงานร่วมกันในการทลายแก๊งคอลเซนเตอร์อย่างต่อเนื่อง เชื่อว่าหลังจากนี้แก๊งคอลเซนเตอร์จะลดลงอย่างแน่นอน”นายชัยวุฒิกล่าว
นายชัยวุฒิยังเตือนไปยังคนไทยทุกคนที่พยายามลักลอบข้ามไปทำงานกับแก๊งคอลเซนเตอร์ที่กัมพูชาว่าขอให้กลับใจเพราะตอนนี้ไทยและกัมพูชามีความร่วมมือกันปราบปรามหากยังฝ่าฝืนที่จะไปทำงานลักษณะนี้ก็จะถูกจับกุมดำเนินคดีและต้องกลับมารับโทษที่ประเทศไทยเช่นเดียวกับคนไทยที่ยังรับจ้างเปิดบัญชีม้าที่ไม่มีทางหนีรอดแน่นอน พร้อมเตือนไปยังพี่น้องประชาชน กรณีแก๊งคอลเซนเตอร์ยังคงอ้างไปรษณีย์ไทยและบริษัทส่งสินค้าต่างๆเพื่อหลอกลวงประชาชนให้โอนเงินต่างๆ ย้ำว่าไปรษณีย์ไม่มีการโทรหาประชาชนหากมีการติดต่อจริงก็จะติดต่อโดยเอกสารดังนั้นอย่าไปหลงเชื่อเด็ดขาด
****************
วันพุธที่ 23 กุมภาพันธ์ 2565
“รัฐวิสาหกิจเริ่มปี 2565 ยังคงเบิกจ่ายงบลงทุนเป็นไปตามเป้าหมาย”
การเบิกจ่ายงบลงทุนของรัฐวิสาหกิจ 43 แห่ง ที่ สคร. กำกับดูแลโดยตรง สำหรับปี 2565 รัฐวิสาหกิจมีผลการเบิกจ่ายงบลงทุนสะสม ณ สิ้นเดือนมกราคม 2565 เป็นไปตามเป้าหมาย โดยสามารถเบิกจ่ายได้ 35,052 ล้านบาท หรือคิดเป็นร้อยละ 97 ของแผนการเบิกจ่ายสะสม
นางปานทิพย์ ศรีพิมล ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ 43 แห่ง ที่ สคร. กำกับดูแลโดยตรง สำหรับปี 2565 รัฐวิสาหกิจมีผลการเบิกจ่ายงบลงทุนสะสม ณ สิ้นเดือนมกราคม 2565 เป็นไปตามเป้าหมาย โดยสามารถเบิกจ่ายได้ 35,052 ล้านบาท หรือคิดเป็นร้อยละ 97 ของแผนการเบิกจ่ายสะสม ประกอบด้วยการเบิกจ่ายงบลงทุนของรัฐวิสาหกิจระบบปีงบประมาณ (ตั้งแต่เดือนตุลาคม 2564 - เดือนมกราคม 2565) 34 แห่ง จำนวน 19,549 ล้านบาท หรือคิดเป็นร้อยละ 89 ของแผนเบิกจ่ายสะสม และรัฐวิสาหกิจระบบปีปฏิทิน (เดือนมกราคม 2565) 9 แห่ง จำนวน 15,503 ล้านบาท หรือคิดเป็นร้อยละ 111 ของแผนเบิกจ่ายสะสม
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมว่า ช่วงต้นปี 2565 โครงการลงทุนขนาดใหญ่ส่วนใหญ่สามารถเบิกจ่ายได้เป็นไปตามแผน อาทิ โครงการรถไฟฟ้าสายสีส้ม ช่วงศูนย์วัฒนธรรม - มีนบุรี ของการรถไฟฟ้าขนส่งมวลชนแห่งประเทศไทย โครงการก่อสร้างรถไฟทางคู่ ช่วงนครปฐม - ชุมพร และโครงการก่อสร้างรถไฟทางคู่ช่วงมาบกะเบา - ชุมทางถนนจิระ ของการรถไฟแห่งประเทศไทย โครงการทางพิเศษสายพระราม 3 – ดาวคะนอง - วงแหวนรอบนอกตะวันตก ของการทางพิเศษแห่งประเทศไทย และงานก่อสร้างปรับปรุงขยายท่อประปาของการประปาส่วนภูมิภาค
นางปานทิพย์ ศรีพิมล ผู้อำนวยการ สคร. กล่าวทิ้งท้ายว่า ในปี 2565 ภาพรวมของรัฐวิสาหกิจยังคงสามารถเบิกจ่ายได้เป็นไปตามแผน เนื่องจากรัฐวิสาหกิจมีการวางแผนการเบิกจ่ายที่สะท้อนผลการดำเนินงานที่แท้จริงมากยิ่งขึ้น อย่างไรก็ดี กระทรวงการคลังโดย สคร. จะยังคงติดตามการเบิกจ่ายงบลงทุนของรัฐวิสาหกิจอย่างใกล้ชิด ซึ่ง สคร. ได้มีข้อเสนอแนะเพื่อรายงานคณะรัฐมนตรีโดยขอให้กระทรวงเจ้าสังกัดกำกับให้รัฐวิสาหกิจเร่งขออนุมัติปรับปรุงงบลงทุนระหว่างปี 2565 ให้แล้วเสร็จภายในไตรมาสแรกของปีบัญชี และปรับแผนการลงทุนให้สามารถเบิกจ่ายได้เร็วขึ้นในช่วงไตรมาส 1 และ 2 ของปี 2565 (Front - Loaded) รวมทั้งให้ความสำคัญกับการบริหารความเสี่ยงในการดำเนินโครงการและการเบิกจ่ายงบลงทุน
วันพุธที่ 13 กรกฎาคม 2565
​โฆษกรัฐบาลเผย "นายกฯ" ฝากความห่วงใย ประธานสภาฯ "ชวน หลีกภัย" ขอให้หายป่วยโดยเร็ว ห่วงประชาชนช่วงหยุดยาว มีความเสี่ยงติดเชื้อโควิด ขอให้เพิ่มความระมัดระวัง
​โฆษกรัฐบาลเผย "นายกฯ" ฝากความห่วงใย ประธานสภาฯ "ชวน หลีกภัย" ขอให้หายป่วยโดยเร็ว ห่วงประชาชนช่วงหยุดยาว มีความเสี่ยงติดเชื้อโควิด ขอให้เพิ่มความระมัดระวัง
วันนี้ (13 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบการป่วยของนายชวน หลีกภัย ประธานรัฐสภา และประธานสภาผู้แทนราษฎร มีอาการอ่อนเพลียจากการติดเชื้อโควิด - 19 โดยนายกรัฐมนตรีฝากความห่วงใยและขอให้หายป่วย สุขภาพกลับมาแข็งแรงโดยเร็ว ทั้งนี้ นายชวน หลีกภัย ตรวจพบเชื้อโควิด 19 แต่อาการไม่รุนแรง มีเพียงอาการอ่อนเพลีย ซึ่งแพทย์ให้พักรักษาตัวที่โรงพยาบาล 2-3 วัน และจากนั้นจะสามารถกลับไปรักษาตัวที่บ้านพักได้
โฆษกประจำสำนักนายกรัฐมนตรีกล่าวเพิ่มเติมว่า ช่วงหยุดยาวระหว่าง 13-17 กรกฎาคมนี้ นายกรัฐมนตรีห่วงใยประชาชนเรื่องความเสี่ยงในการแพร่ระบาดของโรคโควิด-19 ซึ่งเป็นช่วงของการเดินทางผักผ่อนทำกิจกรรมร่วมกับครอบครัว ขอให้ประชาชนเพิ่มความระมัดระวัง โดยเฉพาะสถานที่ที่มีการรวมกลุ่มของผู้คน ขอให้ปฏิบัติตามมาตรการสาธารณสุขอย่างเคร่งครัด สวมหน้ากากอนามัย เว้นระยะห่าง หมั่นล้างมือ ภายหลังการเดินทางหรือร่วมกิจกรรมขอให้สังเกตอาการตรวจเอง และตรวจ ATK เพื่อความมั่นใจ
"นายกรัฐมนตรี เชื่อมั่นว่าท่านชวนฯ เป็นผู้ที่มีสุขภาพแข็งแรง จะหายป่วยในเร็ววัน พร้อมฝากความห่วงใยไปถึงประชาชน พุทธศาสนิกชน ที่ใช้เวลาช่วงวันหยุดยาวทำกิจกรรมที่เป็นประโยชน์ร่วมกับครอบครัว โดยเฉพาะการร่วมทำบุญแห่เทียนพรรษา ทำบุญถวายพระ และร่วมพิธีเวียนเทียน รวมกลุ่มทำบุญตามสถานที่ต่างๆ ให้ดูแลระมัดระวังสุขภาพด้วย" โฆษกประจำสำนักนายกรัฐมนตรี กล่าว
.................
วันจันทร์ที่ 6 ธันวาคม 2564
กรมการขนส่งทางราง ลงพื้นที่สำรวจความพึงพอใจผู้ใช้บริการรถไฟระหว่างเมือง สถานีรถไฟสายเหนือ
ณ สถานีแม่เทียบ สถานีแควน้อย จ.พิษณุโลก ระหว่างวันที่ 4 - 5 ธันวาคม 2564
กรมการขนส่งทางราง (ขร.) กระทรวงคมนาคม จัดทีมลงสำรวจแบบสอบถามความพึงพอใจผู้ใช้บริการรถไฟระหว่างเมือง พร้อมทั้งตรวจประเมินคุณภาพสภาพกายภาพและสิ่งอำนวยความสะดวกรองรับผู้โดยสารทุกกลุ่ม ณ สถานีแม่เทียบ สถานีแควน้อย จ.พิษณุโลก ระหว่างวันที่ 4 ถึง 5 ธันวาคม 2564 เพื่อประกอบการศึกษาการจัดทำระบบประเมินประสิทธิภาพการดำเนินงานการขนส่งทางรางในแต่ละสายทางของประเทศ
โดยมีเป้าหมายในการเก็บข้อมูลปฐมภูมิด้านความพึงพอใจในการใช้บริการระบบรถไฟระหว่างเมืองของผู้โดยสาร ณ สถานีต่อปัจจัย 4 ด้าน อันประกอบด้วย ด้านราคาและการจำหน่ายตั๋วโดยสาร ด้านการใช้บริการสถานี ด้านการใช้บริการขบวนรถ และความคาดหวัง
ในการใช้บริการระบบ โดยจะนำข้อมูลที่ได้ประกอบการดำเนินการศึกษาต่อไป
ทั้งนี้ การเก็บข้อมูลภาคสนามดังกล่าวล เป็นส่วนหนึ่งของการศึกษาการจัดทำระบบประเมินประสิทธิภาพการดำเนินงานการขนส่งทางรางในแต่ละสายทางของประเทศ ซึ่งมีผลลัพธ์การศึกษาประกอบด้วย
1) การจัดทำตัวชี้วัดด้านการประเมินประสิทธิภาพขนส่งทางราง
2) การจัดทำระบบกำกับและจัดเก็บข้อมูลการประเมินประสิทธิภาพ
3) การการจัดทำข้อเสนอแนะแนวทางการดำเนินการกำกับและประเมินประสิทธิภาพระบบรางของประเทศอันจะเป็นเครื่องมือในการกำกับและพัฒนาประสิทธิภาพการให้บริการระบบขนส่งทางรางของประเทศไทย ให้มีคุณภาพมาตรฐานระดับสากล และมีความสะดวก สบาย ปลอดภัย ตอบสนองการใช้บริการของประชาชนอย่างเท่าเทียม
วันจันทร์ที่ 18 ตุลาคม 2564
ชี้แจงประเด็นข้อเรียกร้องแก้ไขปัญหาราคาน้ำมันแพง
ปัญหาราคาขายปลีกน้ำมันดีเซลปรับตัวสูงขึ้นเป็นผลมาจากราคาน้ำมันดิบในตลาดโลกที่ปรับตัวสูงขึ้นอย่างต่อเนื่องจนปัจจุบันอยู่ที่ 83.53 เหรียญสหรัฐต่อบาร์เรล ซึ่งเป็นผลมาจากการฟื้นตัวของเศรษฐกิจโลกจาก COVID-19
คำชี้แจง: ปัญหาราคาขายปลีกน้ำมันดีเซลปรับตัวสูงขึ้นเป็นผลมาจากราคาน้ำมันดิบในตลาดโลกที่ปรับตัวสูงขึ้นอย่างต่อเนื่องจนปัจจุบันอยู่ที่ 83.53 เหรียญสหรัฐต่อบาร์เรล ซึ่งเป็นผลมาจากการฟื้นตัวของเศรษฐกิจโลกจาก COVID-19 ประกอบกับความต้องการใช้น้ำมันที่เพิ่มสูงขึ้นเมื่อเข้าสู่ฤดูหนาวซึ่งทำให้ราคาน้ำมันดิบในตลาดโลกปรับตัวสูงขึ้น ด้วยข้อเท็จจริงดังกล่าวส่งผลให้ราคาขายปลีกน้ำมันดีเซลในประเทศวันที่ 18 ตุลาคม 2564 อยู่ที่ประมาณ 28 บาทต่อลิตร ซึ่งปรับตัวสูงขึ้นประมาณร้อยละ 16 เมื่อเทียบกับช่วงต้นปี (มกราคม 2564) อย่างไรก็ดี เมื่อเปรียบเทียบราคาขายปลีกน้ำมันดีเซลของไทยกับประเทศอื่น ๆ ในภูมิภาคเดียวกันแล้วพบว่า ราคาขายปลีกน้ำมันดีเซลของไทยอยู่ระดับใกล้เคียงกับประเทศอื่น ๆ (สิงคโปร์ ลิตรละ 53 บาท สปป. ลาว ลิตรละ 31.50 บาท กัมพูชา ลิตรละ 30.24 บาท ฟิลิปปินส์ ลิตรละ 28.69 บาท เมียนมา ลิตรละ 26.95 บาท และมาเลเซีย (ผู้ส่งออกน้ำมัน) ลิตรละ 17.42 บาท)
เพื่อแก้ไขปัญหาข้างต้น รัฐบาลจึงได้ดำเนินนโยบายเพื่อรักษาระดับราคาขายปลีกน้ำมันดีเซล ผ่านกองทุนน้ำมันเชื้อเพลิง ซึ่งเป็นกลไกหลักในการรักษาระดับราคาขายปลีกน้ำมันเชื้อเพลิงและมีสภาพคล่องพร้อมดำเนินการ โดยได้มีการอุดหนุนราคาขายปลีกน้ำมันดีเซลที่ 1.99 – 4.16 บาทต่อลิตร รวมทั้งได้มีการบริหารจัดการให้มีการปรับลดค่าการตลาดลงด้วย กล่าวคือ การใช้กลไกดังกล่าวมีความพร้อมและเพียงพอต่อการรักษาระดับราคาขายปลีกน้ำมันดีเซลภายใต้บริบทปัจจุบันได้
ในส่วนประเด็นการปรับลดภาษีสรรพสามิตเพื่อแก้ไขปัญหาดังกล่าวนั้น อาจยังไม่ใช่ช่วงเวลาที่จะใช้กลไกดังกล่าวในขณะนี้ เนื่องจากการจัดเก็บของภาษีสรรพสามิตน้ำมันเชื้อเพลิงไม่ได้มีวัตถุประสงค์เพื่อรักษาระดับราคาพลังงาน แต่มีวัตถุประสงค์ด้านสิ่งแวดล้อมเป็นหลัก อย่างไรก็ดี ในอดีตมีการปรับลดอัตราภาษีสรรพสามิตน้ำมันดีเซลเพื่อบรรเทาภาระของประชาชน เนื่องจากในขณะนั้นราคาน้ำมันดิบในตลาดโลกอยู่ในระดับที่สูง ดังนั้น หากราคาน้ำมันดิบในตลาดโลกมีการปรับตัวสูงขึ้น รัฐบาลอาจพิจารณามาตรการภาษีสรรพสามิตเพื่อบรรเทาภาระของประชาชนต่อไป
ที่มา : สำนักงานเศรษฐกิจการคลัง (สศค.) กระทรวงการคลัง
วันเสาร์ที่ 4 ธันวาคม 2564
โฆษกรัฐบาลเผย นายกฯ สั่งการทุกหน่วยงานที่เกี่ยวข้องเร่งช่วยเหลือกลุ่มผู้ประกอบการและลูกจ้างอาชีพกลางคืน พิจารณา 3 หลักเกณฑ์เยียวยา
โฆษกรัฐบาลเผย นายกรัฐมนตรี สั่งการทุกหน่วยงานที่เกี่ยวข้องเร่งช่วยเหลือกลุ่มผู้ประกอบการและลูกจ้างอาชีพกลางคืน พิจารณา 3 หลักเกณฑ์เยียวยา
วันนี้(4ธ.ค.64)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีกว่าการกระทรวงกลาโหมได้สั่งการให้เร่งหามาตรการเยียวยาช่วยเหลือกลุ่มผู้ประกอบการและลูกจ้างอาชีพกลางคืนที่ได้รับผลกระทบจากการสถานการณ์โควิด-19ซึ่งได้มอบหมายให้กระทรวงแรงงานสรุปผลการเจรจากับตัวแทนสมาคมเครือข่ายนักร้องนักแสดงนักดนตรีและผู้ประกอบการสถานบันเทิงผับคลับบาร์คาราโอเกะโดยเบื้องต้นกระทรวงแรงงานและสำนักงานสภาพัฒนาการเศรษฐกิจและสังคมแห่งชาติ(สภาพัฒน์)ได้พิจารณาวงเงินและหลักเกณฑ์การเยียวยาผู้ที่ได้รับผลกระทบทั้งผู้ประกอบการและลูกจ้างโดยแบ่งเป็น3กลุ่มดังนี้
1.กลุ่มนายจ้างสถานประกอบการซึ่งส่วนมากอยู่ในส่วนธุรกิจเอสเอ็มอีรัฐบาลจะให้นโยบายเยียวยารายละ3,000บาทตามจำนวนลูกจ้างต่อเดือน
2.กลุ่มลูกจ้างที่อยู่ในระบบประกันสังคมตามมาตรา33อยู่ในธุรกิจผับบาร์ทั้งเด็กเสริฟพ่อครัวเสมียนบัญชีจะแบ่งเป็น2ส่วนคือส่วนที่1รัฐบาลจะให้ประกันสังคมเยียวยาว่างงานจากเหตุสุดวิสัยจ่าย50%และส่วนที่2หากไม่เพียงพบในการใช้จ่ายจะนำส่วนของเงินกู้สภาพัฒน์ฯโดยประมาณการตัวเลขเบื้องต้นไว้ที่5,000บาท ทั้งนี้หากอยู่ในระบบประกันสังคมจะได้2ส่วนโดยให้ประกันสังคมช่วย50%อีกส่วนขอเงินกู้จากรัฐบาล
3.กลุ่มลูกจ้างที่ไม่อยู่ในระบบประกันสังคมซึ่งส่วนใหญ่เป็นศิลปินอิสระอาจต้องขึ้นทะเบียนตามมาตรา40ของประกันสังคมได้ตรวจสอบตัวเลขในระบบเบื้องต้นมีจำนวนประมาณไม่เกิน1.5แสนรายโดยจะขอให้สมาคม/สมาพันธ์รับรองบุคคลเหล่านี้รวมทั้งในส่วนผู้ที่เกินอายุเกิน65ปีที่ไม่เข้าข่ายมาตรา40จะประสานให้กระทรวงวัฒนธรรมสำรวจจำนวนเพื่อหาแนวทางช่วยเหลือเพิ่มเติมด้วยเช่นกัน
ทั้งนี้หลักเกณฑ์ดังกล่าวจะนำเสนอต่อคณะกรรมการกลั่นกรองงบประมาณกระทรวงการคลังสภาพัฒน์ฯและนำเข้าสู่ที่ประชุมคณะรัฐมนตรีเพื่อพิจารณาเห็นชอบต่อไป
"นายกรัฐมนตรีเน้นย้ำว่าต้องให้ความสำคัญกับการช่วยเหลือประชาชนในทุกสาขาอาชีพให้ได้รับการดูแลบรรเทาความเดือดร้อนอย่างทั่วถึงและครอบคลุมมากที่สุดโดยได้สั่งการให้ทุกภาคส่วนต้องทำงานควบคู่กันเพื่อเร่งพิจารณาหาแนวทางและมาตรการที่เหมาะสมขณะเดียวกันฝ่ายผู้ประกอบการต้องให้ความร่วมมือด้วยโดยเฉพาะการป้องกันการแพร่ระบาดซึ่งต้องดำเนินการอย่างเคร่งครัดตามมาตรการCOVID Free Settingเพื่อเตรียมความพร้อมในการเปิดให้บริการ"โฆษกรัฐบาลกล่าว
————
วันพฤหัสบดีที่ 2 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน) (1 ก.ย.64)
สู่เป้าหมาย 33,000 คน ภายใน กันยายน 2564
อัปเดต  “ศูนย์ฉีดวัคซีนทางเลือก ซิโนฟาร์ม”อำนวยความสะดวกให้ประชาชน พื้นที่ปากเกร็ด จ.นนทบุรี
ฉีดวันที่ 1 ก.ย.64 จำนวน 900 คน
ฉีดไปแล้ว 13,400 คน
ต้องฉีดอีก 19,600 คน
วันพุธที่ 3 พฤศจิกายน 2564
รองปลัด กษ. เรียกประชุมหน่วยงานที่เกี่ยวข้อง พิจารณาวาระการประชุมคณะกรรมการพัฒนาเกษตรอินทรีย์แห่งชาติ
รองปลัด กษ. เรียกประชุมหน่วยงานที่เกี่ยวข้อง พิจารณาวาระการประชุมคณะกรรมการพัฒนาเกษตรอินทรีย์แห่งชาติ
นายประยูร อินสกุล รองปลัดกระทรวงเกษตรและสหกรณ์ เป็นประธานการประชุมฝ่ายเลขานุการคณะกรรมการพัฒนาเกษตรอินทรีย์แห่งชาติ ผ่านระบบ Video Conference (Zoom Meeting) จากห้องประชุมกระทรวงเกษตรและสหกรณ์ โดยที่ประชุมได้มีการพิจารณาเตรียมการประชุมคณะกรรมการพัฒนาเกษตรอินทรีย์แห่งชาติ ที่มีรองนายกรัฐมนตรี (นายจุรินทร์ ลักษณวิศิษฏ์) เป็นประธาน โดยกระทรวงเกษตรฯ ในฐานะฝ่ายเลขานุการฯ ได้จัดเตรียมข้อมูลในส่วนของผลการดำเนินงานการขับเคลื่อนการพัฒนาเกษตรอินทรีย์ พ.ศ. 2564 แผนงาน/โครงการ การขับเคลื่อนการพัฒนาเกษตรอินทรีย์ พ.ศ. 2565 และสถานการณ์การผลิต การตลาด และแนวโน้มของเกษตรอินทรีย์ รวมถึงการจัดทำร่างแผนปฏิบัติการด้านเกษตรอินทรีย์ พ.ศ. 2566 – 2570 เพื่อเป็นกรอบในการดำเนินงานให้กับหน่วยงานที่เกี่ยวข้องในการจัดทำแผนงาน/โครงการเพื่อขับเคลื่อนการพัฒนาเกษตรอินทรีย์ของประเทศอย่างต่อเนื่อง
สำหรับข้อมูลพื้นที่เกษตรอินทรีย์และจำนวนเกษตรกรที่ทำเกษตรอินทรีย์ของไทย ได้มอบหมายสำนักงานเศรษฐกิจการเกษตร รวบรวมผลการดำเนินงาน โดยข้อมูลล่าสุดในปี 2563 มีพื้นที่เกษตรอินทรีย์ 523,162.83 ไร่ มีเกษตรกรที่ทำเกษตรอินทรีย์ 53,315 ราย อย่างไรก็ตาม ได้มอบหมายให้หน่วยงานที่เกี่ยวข้อง ตรวจสอบความถูกต้องของข้อมูลดังกล่าวอีกครั้ง เพื่อนำเสนอในที่ประชุมคณะกรรมการพัฒนาเกษตรอินทรีย์แห่งชาติต่อไป
นอกจากนี้ ที่ประชุมได้รับทราบความก้าวหน้าในการแต่งตั้งคณะอนุกรรมการขับเคลื่อนการพัฒนาเกษตรอินทรีย์แห่งชาติ ที่มีปลัดกระทรวงเกษตรและสหกรณ์ เป็นประธานอนุกรรมการ โดยขณะนี้อยู่ระหว่างเสนอประธานอนุกรรมการลงนามแต่งตั้งผู้แทนเกษตรกร ผู้แทนภาคเอกชน และผู้ทรงคุณวุฒิ เข้าร่วมเป็นอนุกรรมการดังกล่าว
วันจันทร์ที่ 10 มกราคม 2565
โฆษกรัฐบาล แจงสายพันธุ์ลูกผสม “เดลตาครอน” ยังไม่ชัดเจน นายกฯ ฝากประชาชนขอให้เชื่อมั่นระบบสาธารณสุขไทย อย่าเพิ่งตื่นตระหนก
โฆษกรัฐบาล แจงสายพันธุ์ลูกผสม “เดลตาครอน” ยังไม่ชัดเจน นายกฯ ฝากประชาชนขอให้เชื่อมั่นระบบสาธารณสุขไทย อย่าเพิ่งตื่นตระหนก
วันที่ 10 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี เผยถึงกรณีความห่วงกังวลเกี่ยวกับการพบเชื้อโควิด-19 กลายพันธุ์ ในสาธารณรัฐไซปรัส โดยมีการตั้งชื่อว่า “เดลตาครอน (Deltacron)” ซึ่งเป็นการผสมผสานพันธุกรรมระหว่างสายพันธุ์เดลต้ากับสายพันธุ์โอมิครอน และพบผู้ติดเชื้อแล้วจำนวน 25 ราย นั้น
กระทรวงสาธารณสุข โดยกรมวิทยาศาสตร์การแพทย์ ชี้แจงว่า ขณะนี้ยังไม่มีข้อมูลรายงานที่เป็นทางการออกมา อย่างไรก็ดี ทางกรมวิทยาศาสตร์การแพทย์ได้มีการติดตามข้อมูลจากทั่วโลกอยู่ตลอดเวลา ซึ่งคาดว่าจะมีความชัดเจนในเร็วๆ นี้ ขณะเดียวกัน ศูนย์จีโนมทางการแพทย์ โรงพยาบาลรามาธิบดี มหาวิทยาลัยมหิดล ได้นำรหัสพันธุกรรมทั้งจีโนมจำนวน 25 ตัวอย่างจากฐานข้อมูลโควิดโลก “GISAID” ซึ่งทางไซปรัสได้อัปโหลดไว้ มาวิเคราะห์และพบว่ารหัสพันธุกรรมทั้ง 25 ตัวอย่างบ่งชี้ว่าเป็นสายพันธุ์เดลตา ซึ่งอาจมีการปนเปื้อนสารพันธุกรรมของโอมิครอนเข้ามาระหว่างการถอดรหัสพันธุกรรม ทั้งนี้ ขอย้ำว่า ข้อมูลดังกล่าวยังคงไม่ชัดเจน จึงอาจต้องใช้เวลาเก็บรวบรวมข้อมูลสักระยะ
นอกจากนี้ จากความเห็นของผู้เชี่ยวชาญการถอดรหัสพันธุกรรมไวรัสระดับโลก ชี้ว่า กรณีการพบเชื้อสายพันธุ์ลูกผสมดังกล่าว มีความเป็นไปได้สูงว่าจะเกิดจากการปนเปื้อนระหว่างสายพันธุ์เดลต้ากับสายพันธุ์โอมิครอนภายในห้องปฏิบัติการ เนื่องจากตัวอย่างทั้งหมดไม่ได้มาจากคลัสเตอร์เดียวกัน
นายธนกรฯ กล่าวว่า ขณะนี้ยังไม่มีรายงานที่แน่ชัดเกี่ยวกับกรณีการพบเชื้อโควิด-19 กลายพันธุ์ “เดลตาครอน” จึงขอให้ประชาชนอย่าเพิ่งตระหนกตกใจเกินไป พร้อมขอให้มั่นใจว่า หากเกิดสายพันธุ์ลูกผสมขึ้นจริง หน่วยงานทางการแพทย์ของไทยมีบุคลากร ความรู้ ความสามารถจะสามารถตรวจพบได้อย่างแน่นอน ทั้งนี้ ไม่ว่าจะเป็นสายพันธุ์ไหน ขอให้ประชาชนยังคงเฝ้าระวังและป้องกันตนเองตามมาตรการสาธารณสุขอย่างเคร่งครัดเช่นเดิม
วันพุธที่ 30 มิถุนายน 2564
รวมพลังส่งต่อความช่วยเหลือ “เตียงกระดาษ” สู้ภัยโควิด ประชาชนปลอดภัย ประเทศไทยอยู่รอด‼
พลเอก ชูชาติ บัวขาว รองปลัดกระทรวงกลาโหมและผู้อำนวยการศูนย์อำนวยการแก้ไขปัญหาโควิด-19
สำนักงานปลัดกระทรวงกลาโหม ส่งมอบสิ่งของบริจาคให้กับโรงพยาบาลบุษราคัม เพื่อช่วยไทยพ้น COVID-19 ระลอกใหม่! ประกอบด้วย เตียงสนามกระดาษจำนวน 180 เตียง พร้อมเครื่องนอน จำนวน 180ชุด และฉากกั้น จำนวน 50 ชุด ณ อาคารชาเลนเจอร์ เมืองทองธานี และมอบให้ พลตรี กัณฑ์ชัย ประจวบอารีย์ รองเจ้ากรมการสรรพกำลังกลาโหม เป็นผู้แทนในการส่งมอบเตียงสนามพร้อมเครื่องนอน จำนวน 10 ชุด ให้กับโรงพยาบาลเอราวัณ 2 (เขตหนองจอก) โดยเป็นการส่งต่อความช่วยเหลือในภาวะเร่งด่วนจากสถานการณ์การแพร่ระบาดของ COVID-19 ที่เกิดขึ้นในหลายพื้นที่ของประเทศ ทำให้โรงพยาบาลต้องเผชิญกับปัญหาการขาดแคลนอุปกรณ์ป้องกันการแพร่กระจายเชื้อ และเตียงสำหรับรองรับผู้ป่วยจำนวนมาก สำหรับเตียงสนามและเครื่องนอนดังกล่าวนี้จะช่วยยกระดับความปลอดภัย และอำนวยความสะดวกให้แก่บุคลากรทางการแพทย์และผู้ป่วยได้ทันต่อสถานการณ์
วันอังคารที่ 4 มกราคม 2565
รัฐบาลอนุมัติกฎหมายคุ้มครองแรงงานนอกระบบ
วันศุกร์ที่ 31 ธันวาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดูแลแรงงานไทยที่ไม่ได้เป็นลูกจ้างตามกฎหมายคุ้มครองแรงงาน เช่น เกษตรกร ผู้ค้าร้านแผงลอย คนขับแท็กซี่ รวมกว่า 20 ล้านคน โดยอนุมัติหลักการร่าง พ.ร.บ.ส่งเสริมการพัฒนาคุณภาพชีวิตและคุ้มครองแรงงานนอกระบบ เพื่อให้แรงงานนอกระบบสามารถเข้าถึงสิทธิขั้นพื้นฐานในการประกอบอาชีพ มีความปลอดภัยในการทำงาน มีหลักประกันทางสังคม และสามารถรวมกลุ่มกันเพื่อจัดตั้งเป็นองค์กรสร้างอำนาจต่อรองให้เกิดความเป็นธรรมในการจ้างงานได้ โดยร่างกฎหมายฉบับนี้กำหนดให้มีคณะกรรมการในระดับชาติที่จะรับข้อเสนอจากองค์กรแรงงานและเสนอแนวทางเพื่อพัฒนาคุณภาพชีวิตแรงงานนอกระบบต่อคณะรัฐมนตรี และให้มีกองทุนเพื่อเป็นเงินทุนหมุนเวียนในการดูแลสวัสดิภาพแรงงานนอกระบบด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันเสาร์ที่ 9 ตุลาคม 2564
“ชัยวุฒิ” เยี่ยมชมศูนย์ดิจิทัลชุมชน กศน. ตำบลป่าตอง
“ชัยวุฒิ” เยี่ยมชมศูนย์ดิจิทัลชุมชน กศน. ตำบลป่าตอง
“ชัยวุฒิ”รมว.ดีอีเอสตรวจเยี่ยมศูนย์ดิจิทัลชุมชนกศน.ตำบลป่าตองปักหมุดเป็นสถานที่ให้คนในชุมชนทุกกลุ่มเข้าถึงการเรียนรู้ระบบไอทีและคอมพิวเตอร์เพื่อใช้ต่อยอดพัฒนาอาชีพและพัฒนาคุณภาพชีวิตเปิดช่องทางขายสินค้าเกษตรและสินค้าชุมชนผ่านออนไลน์ตั้งเป้าปีหน้าทำงานร่วมกับศธ.อปท.และหน่วยราชการอื่นๆขยายศูนย์ดิจิทัลชุมชนเพิ่มอีก2,000แห่งทั่วประเทศ
นายชัยวุฒิ ธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าได้ลงพื้นที่ตรวจเยี่ยมศูนย์ดิจิทัลชุมชนกศน.ตำบลป่าตองอำเภอกะทู้จังหวัดภูเก็ตซึ่งเป็นหนึ่งในศูนย์การเรียนรู้ด้านดิจิทัลระดับชุมชนภายใต้การขับเคลื่อนนโยบายของรัฐบาลสู่ไทยแลนด์4.0โดยพลเอกประยุทธ์จันทร์โอชานายกรัฐมนตรีได้มอบนโนยายให้กระทรวงดิจิทัลฯส่งเสริมสนับสนุนการสร้างศูนย์การเรียนรู้ด้านดิจิทัลให้กับทุกชุนชนทั่วทั้งประเทศ
โดยศูนย์ฯแห่งนี้ได้รับการออกแบบเพื่อตอบโจทย์การเรียนรู้และการพัฒนาทักษะของกลุ่มเป้าหมายในชุมชนครอบคลุมทั้งประชาชนในชุมชนนักเรียนนักศึกษาผู้ประกอบการร้านค้าและผู้นำชุมชนเพื่อให้ก้าวทันเทรนด์โลกยุคใหม่ในการประยุกต์ใช้ประโยชน์จากเทคโนโลยีดิจิทัลเข้าถึงความรู้และทักษะใหม่ๆเพื่อต่อยอดสร้างอาชีพเพิ่มรายได้ผ่านทางออนไลน์และโซเชียล
สำหรับการดำเนินภารกิจของศูนย์ดิจิทัลชุมชนกศน.ตำบลป่าตองได้มีการให้บริการอุปกรณ์คอมพิวเตอร์เครื่องพิมพ์(Printer)สัญญาณอินเทอร์เน็ตความเร็วสูง(บรอดแบนด์)บริการห้องประชุมในรูปแบบของco-working spaceพร้อมอุปกรณ์แก่ชุมชนโดยให้บริการโดยไม่คิดค่าใช้จ่ายรวมทั้งจัดกิจกรรมอบรมให้ความรู้เกี่ยวกับการใช้งานอุปกรณ์ดิจิทัลการขายสินค้าออนไลน์การสร้างเพจโฆษณาสินค้าสำหรับชุมชน
นายชัยวุฒิกล่าวว่าในปีต่อไปกระทรวงดิจิทัลฯมีเป้าหมายจัดทำศูนย์ดิจิทัลชุมชนเพิ่มอีก2,000แห่งโดยจะร่วมทำงานกับหน่วยงานอื่นๆได้แก่กระทรวงศึกษาธิการ(ศธ.)องค์การปกครองส่วนท้องถิ่น(อปท.)และหน่วยราชการอื่นๆที่มีความพร้อมในด้านสถานที่ที่จะให้กระทรวงฯได้จัดโครงการที่จะประกอบด้วยระบบไอซีทีคอมพิวเตอร์ระบบอินเทอร์เน็ตระบบที่จะช่วยในการขายของออนไลน์โดยจะมีเจ้าหน้าที่ประจำที่ช่วยให้ความรู้ดูแลการทำงานในศูนย์ฯเพื่อให้ประชาชนได้ใช้ศูนย์ดิจิทัลชุมชนเป็นสถานที่ในการเรียนรู้ระบบไอทีและคอมพิวเตอร์ และได้นำระบบที่เรามีไปใช้ในการพัฒนาอาชีพและพัฒนาคุณภาพชีวิตต่อไป
“ต้องขอขอบคุณบริษัทไปรษณีย์ไทยหน่วยงานในสังกัดกระทรวงดิจิทัลฯที่ให้ความร่วมมือกับศูนย์ดิจิทัลชุมชนทุกแห่งทั่วประเทศในการไปส่งเสริมให้พี่น้องประชาชนเรียนรู้ที่จะขายของออนไลน์ผ่านเว็บไซต์thailandpostmart.comของไปรษณีย์ไทยเป็นข่องทางหนึ่งสำหรับการขายสินค้าในชุมชนสินค้าเกษตรอาหารแปรรูปต่างๆผ่านระบบออนไลน์และจัดส่งโดยไปรษณีย์ไทยซึ่งอันนี้ก็พิสูจน์ว่าเราได้ทำมาอย่างดีประสบความสำเร็จผมเชื่อว่าถ้าเราส่งเสริมกิจกรรมต่างๆเหล่านี้ต่อไปนโยบายของรัฐบาลในการผลักดันให้ประชาชนนำเทคโนโลยีดิจิทัลมาใช้เพื่อพัฒนาคุณภาพชีวิตจะประสบความสำเร็จอย่างแน่นอน”นายชัยวุฒิกล่าว
************
วันจันทร์ที่ 9 สิงหาคม 2564
“อนุทิน” รับมอบชุดตรวจโควิด ATK 6,461 ชุด นำไปใช้ค้นหาผู้ติดเชื้อใน กทม.
รองนายกรัฐมนตรีและรัฐมนตรีว่าการกระทรวงสาธารณสุข รับมอบชุดตรวจโควิด ATK (Antigen Test Kit) 6,461 ชุด จากวิทยาลัยป้องกันราชอาณาจักร สถาบันวิชาการป้องกันประเทศ (วปอ.) รุ่นที่ 61 สนับสนุนภารกิจการค้นหาผู้ติดเชื้อเชิงรุก
รองนายกรัฐมนตรีและรัฐมนตรีว่าการกระทรวงสาธารณสุข รับมอบชุดตรวจโควิดATK (Antigen Test Kit)6,461 ชุด จากวิทยาลัยป้องกันราชอาณาจักร สถาบันวิชาการป้องกันประเทศ (วปอ.) รุ่นที่ 61 สนับสนุนภารกิจการค้นหาผู้ติดเชื้อเชิงรุก
วันนี้ (9 สิงหาคม 2564) ที่กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุระ วิเศษศักดิ์ รองปลัดกระทรวงสาธารณสุข และคณะผู้บริหาร รับมอบชุดตรวจโควิดATK (Antigen Test Kit) 6,461 ชุด มูลค่า 1,260,000 บาท จากวิทยาลัยป้องกันราชอาณาจักร สถาบันวิชาการป้องกันประเทศ (วปอ.) รุ่นที่ 61 โดยมี พลโท นักรบ บุญบัวทอง ที่ปรึกษากองบัญชาการกองทัพไทย และคณะ เป็นผู้แทน
อนุทินกล่าวว่า ในนามกระทรวงสาธารณสุข ขอขอบคุณผู้มีจิตศรัทธา ที่นำสิ่งของที่เป็นประโยชน์มามอบให้ซึ่งชุดตรวจที่ได้รับในวันนี้ ผ่านการรับรองขึ้นทะเบียนจากสำนักงานคณะกรรมการอาหารและยา ได้มาตรฐาน สามารถนำไปใช้ในภารกิจค้นหาผู้ติดเชื้อเชิงรุกในชุมชน โดยเฉพาะในพื้นที่ กทม. ซึ่งขณะนี้ยังพบการติดเชื้ออย่างต่อเนื่อง การนำชุดตรวจ ATK เข้าไปค้นหาผู้ติดเชื้อในชุมชน จะช่วยคัดแยกผู้ติดเชื้อออกจากชุมชนและครอบครัวได้รวดเร็ว ลดการแพร่ระบาดลงได้ แต่หากพบติดเชื้อ และไม่มีอาการจะนำเข้าสู่ระบบดูแลรักษาที่บ้าน Home Isolation โดยจะได้รับการดูแลจากทีมแพทย์ วิดิโอคอลติดตามประเมินอาการวันละ 2 ครั้ง พร้อมจัดส่งปรอทวัดไข้ เครื่องวัดออกซิเจนปลายนิ้ว ยาพื้นฐานอื่นๆ และอาหาร 3 มื้อถึงบ้าน ขอให้ความมั่นใจว่า สิ่งของที่นำมามอบให้จะนำไปใช้ให้เกิดประโยชน์สูงสุดโดยเร็ว และจะช่วยแก้ไขปัญหาสถานการณ์การแพร่ระบาดของโควิด 19ในขณะนี้ได้
********************************* 9 สิงหาคม 2564
วันอังคารที่ 8 มีนาคม 2565
รัฐมนตรีสุริยะฯ ให้ผู้บริหารบริษัท ฟินโนล่าร์ (ไทยแลนด์) จำกัด และคณะเข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรมให้นายเอซ่า โยฮานเนส อเรว่า (Mr. Esa Johannes Areva) ประธานเจ้าหน้าที่บริหารบริษัท ฟินโนล่าร์ (ไทยแลนด์) จำกัด และประธานบริษัท ซาโล เทค (ไทยแลนด์) และคณะเข้าพบ
รัฐมนตรีสุริยะฯ ให้ผู้บริหารบริษัท ฟินโนล่าร์ (ไทยแลนด์) จำกัด และคณะเข้าพบ
วันนี้ (8 มีนาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรมให้นายเอซ่า โยฮานเนส อเรว่า (Mr. Esa Johannes Areva) ประธานเจ้าหน้าที่บริหารบริษัท ฟินโนล่าร์ (ไทยแลนด์) จำกัด และประธานบริษัท ซาโล เทค (ไทยแลนด์) และคณะเข้าพบ เพื่อแนะนำบริษัทฯ ที่ดำเนินธุรกิจเกี่ยวกับพลังงานแสงอาทิตย์อย่างครบวงจร และหารือเกี่ยวกับแนวทางการลงทุนเพื่อการขยายธุรกิจในอนาคตของบริษัทฯ ในประเทศไทย
โดยมีนายณัฐพล รังสิตพล อธิบดีกรมส่งเสริมอุตสาหกรรม นายสหวัฒน์ โสภา รองอธิบดีกรมโรงงานอุตสาหกรรม นายกฤศ จันทร์สุวรรณ รองผู้อำนวยการสำนักงานเศรษฐกิจอุตสาหกรรม ร่วมด้วย ณ ห้องประชุม 1 ชั้น 2 อาคารสำนักงานปลัดกระทรวงอุตสาหกรรม
วันพฤหัสบดีที่ 24 กุมภาพันธ์ 2565
รัฐมนตรีว่าการกระทรวงคมนาคม ติดตามเร่งรัดการศึกษา แผนพัฒนาโครงข่าย MR-Map
...
นายศักดิ์สยาม ชิดชอบ รัฐมนตรีว่าการกระทรวงคมนาคมเปิดเผยถึงความคืบหน้าในการประชุมขับเคลื่อนการศึกษาแผนพัฒนาโครงข่ายMR-Mapเมื่อวันที่23กุมภาพันธ์2565เวลา 15.30น.ผ่านการประชุมทางไกล (Video Conference)ด้วยระบบZoom Cloud Meetingsโดยมี นายชยธรรม์ พรหมศร       ปลัดกระทรวงคมนาคม คณะผู้บริหารกระทรวงคมนาคม หัวหน้าหน่วยงานในสังกัดกระทรวงคมนาคมที่เกี่ยวข้องประกอบด้วยกรมการขนส่งทางราง (ขร.) กรมทางหลวง (ทล.) กรมทางหลวงชนบท (ทช.) การรถไฟแห่งประเทศไทย (รฟท.) การทางพิเศษแห่งประเทศไทย (กทพ.) และสำนักงานนโยบายและแผนการขนส่งและจราจร (สนข.) เข้าร่วมการประชุม ซึ่งที่ประชุมได้รับทราบความก้าวหน้าผลการดำเนินงานศึกษาจัดทำแผนการพัฒนาโครงข่ายทางพิเศษระหว่างเมืองและระบบราง
(MR-Map) ของ ทล. โดยปัจจุบัน ทล. ได้จัดทำร่างแผนแม่บทการพัฒนาโครงข่ายทางหลวงพิเศษระหว่างเมืองและระบบราง (MR-Map)แล้วเสร็จ10เส้นทางโดยมีปรับแนวเส้นทางบางช่วงทำให้มีระยะทางรวมประมาณ7,003 กิโลเมตรโดยมีเส้นทางที่พัฒนาเป็นมอเตอร์เวย์ร่วมกับระบบรางมีระยะทางทั้งหมด4,321 กิโลเมตรแบ่งเป็นแนวเหนือ - ใต้3เส้นทาง แนวตะวันออก - ตะวันตก6เส้นทาง
ผลการดำเนินงานในโครงการนำร่องฯ จำนวน 3 เส้นทาง ได้แก่ เส้นทางMR2กรุงเทพฯ/ชลบุรี (แหลมฉบัง) - หนองคาย(ด่านหนองคาย) ช่วงนครราชสีมา - แหลมฉบัง เส้นทางMR5กาญจนบุรี(ด่านเจดีย์สามองค์) - อุบลราชธานี (สะพานมิตรภาพแห่งที่6)ช่วงนครราชสีมา - อุบลราชธานีและเส้นทางMR8ชุมพร - ระนองโดยปัจจุบันอยู่ระหว่างการออกแบบเส้นทางเบื้องต้น และได้จัดประชุมรับฟังความคิดเห็นโดยผู้เข้าร่วมประชุมส่วนใหญ่เห็นด้วยกับการพัฒนาโครงการโดยบูรณาการทางหลวงพิเศษระหว่างเมืองร่วมกับระบบราง แต่ยังมีข้อกังวลในประเด็นต่าง ๆ ได้แก่
1.โครงข่ายแนวเส้นทางควรหลีกเลี่ยงผลกระทบทางสิ่งแวดล้อมและพื้นที่ชุมชนเมืองให้มากที่สุดโดยควรพิจารณาให้รอบคอบเรื่องการเวนคืนพื้นที่พร้อมกันทั้งมอเตอร์เวย์และระบบรางและความเป็นไปทางกฎหมายร่วมด้วย และการจัดลำดับความสำคัญของแผนแม่บทเพื่อเป็นประโยชน์ต่อนักลงทุนและประชาชน
2.ประเด็นการออกแบบแนวเส้นทาง โดยในการออกแบบมอเตอร์เวย์ควรมีถนนบริการและจุดกลับรถในพื้นที่ที่ผ่านชุมชน เพื่ออำนวยความสะดวกสบายในการเข้า - ออกพื้นที่ ควรมีการออกแบบเป็นทางยกระดับในพื้นที่ที่ต้องผ่านชุมชนหรือพื้นที่ที่เป็นที่ราบลุ่มต่ำ และสิ่งสำคัญในการออกแบบ จะต้องคำนึงถึงผลกระทบต่อพื้นที่ระบายน้ำ/พื้นที่น้ำท่วมอีกทั้งขอให้พิจารณาการใช้เขตทางให้เหมาะสมทั้งมอเตอร์เวย์และทางรถไฟ
​ทั้งนี้รัฐมนตรีว่าการกระทรวงคมนาคมได้มีข้อสั่งการ เน้นย้ำการใช้พื้นที่ให้คุ้มค่า ลดผลกระทบกับประชาชน และเส้นทางที่ออกแบบจะต้องสั้นและตัดตรง ซึ่งจะต้องพิจารณาการใช้โครงสร้างอุโมงค์และสะพานบก เพื่อทำให้เส้นทางมีความสะดวก รวดเร็วและปลอดภัยโดยพิจารณาผลกระทบด้านผลกระทบสิ่งแวดล้อมให้รอบด้าน โดยโครงการที่จะเป็นนำร่องที่จะต้องพิจารณาความพร้อมถึงในขั้นการออกแบบในระดับDefinitive Designเพื่อที่จะสามารถกำหนดกรอบวงเงินการลงทุน ที่ให้จะสามารถดำเนินการหาผู้รับจ้างเพื่อผลักดันโครงการให้เป็นรูปธรรมรวมถึงการทำการประชาสัมพันธ์เชิงรุก เช่น การสร้างความรับรู้ของประชาชน รวมถึงการทำRoadshowของโครงการทั้งในประเทศ และต่างประเทศ โดยเฉพาะเส้นทางMR8(ชุมพร - ระนอง) เพื่อดึงดูดความสนใจของนักลงทุนต่อไป